Тағы ла бер шәжәрә Ғосман Беренсенең олатаһы тип Сөләймән шаһты түгел, ә Гүндүз Алпты атай. Гүндүз Алп менән Гөк Алп ун бишенсе быуаттың беренсе сирегендәге Әхмәди (1334—1413) һәм Языджизадә Али хеҙмәттәрендә Ғосмандың атаһы Әртуғрулдың компаньоны сифатында телгә алына. Ошо уҡ фигуралар Әнүәри (16 быуатта вафат була) шиғриәтенә лә инеп ҡала, әммә унда улар Әртуғрулдың компаньондары ғына түгел: Гүндүз Алп менән Гөк Алпxa0— бер туғандар, ә Гүндүз Алп Әртуғрулдың атаһы булып сыға. Мәхмәт II-нең канцлеры Ҡараманлы Мәхмәт паша 1480 йылда яҙып бөтөргән Ғосман империяһы тарихында Гөк Алпxa0— Гүндүз Алптың атаһы, Әртуғрул Гүндүз Алптың улы тип әйтелә.